চোখের সাজটা শুরু হোক আইব্রো দিয়ে। পরিষ্কার এবং সুন্দর করে আঁচড়ানো আইব্রো এখন ট্রেন্ড। সকালে আইশ্যাডো ব্যবহারের ঝামেলায় যেতে না চাইলে চোখের পাতায় হাইলাইটার ব্যবহার করলেই চলবে। মাশকারার এক-দুই টানই যথেষ্ট। আর আইলাইনারের ক্ষেত্রে কোমল, গোলাকার উয়িংয়ের ব্ল্যান্ট গ্রাফিক লাইনার কিংবা ডট লাইনার এঁকে নিতে পারেন। এগুলো আঁকতে সহজ, সময়সাশ্রয়ী। সঙ্গে ব্লাশনের ছোঁয়া থাকতেই হবে। রোজি ট্যান শেডের সান ফ্লাশড চিক ত্বকে দেবে স্বাস্থ্যোজ্জ্বল গোলাপি আভা। আর ঠোঁটে ন্যুড শেডের লিপস্টিক দিয়ে এর ওপর গ্লস দিয়ে নিন। কারণ, হাই শাইন গ্লসের সময় এখন। সকালের সতেজতার সঙ্গেও দারুণ মানানসই।